Dagmerki

Dagmerki eru merki sem gefa stöðu skips til kynna meðan dagsbirtu nýtur við, til dæmis hvort það liggur við ankeri eða er strandað. Dagmerkin eru fjögur einföld form: keila, kúla, sívalningur og tígull. Þau eru oftast fest á línu sem er hengd í siglutopp skipsins hvert upp af öðru í þeirri röð sem kveðið er á um í alþjóðlegu siglingareglunum C-hluta. Hverju dagmerki samsvarar tiltekin samsetning siglingaljósa sem á að nota frá sólarlagi til sólarupprásar, en þá taka dagmerkin við.

Dagmerkin eru svört að lit og stærð þeirra er skilgreind í viðauka við siglingareglurnar. Þar er til dæmis tekið fram að kúla skal vera að minnsta kosti 0,6 metrar í þvermál og að fjarlægðin milli merkjanna skuli vera að minnsta kosti 1,5 metrar, en skip undir 20 metrum mega notast við minni merki. Algengt er að dagmerkin séu gerð úr léttri grind sem strigi er strekktur yfir til að auðvelt sé að fella þau saman fyrir geymslu. 

Algengustu dagmerkin eru:
 Staða skips  Dagmerki  Takmörkun Skip undir seglum og á vél  Keila  >12m Við ankeri  Kúla  >7m (ekki á þröngri skipaleið), >20m (á akkerislegu) Bagað vegna djúpristu  Sívalningur   Stendur á grunni  3 kúlur  >12m Stjórnvana skip  2 kúlur  >12m Með takmarkaða stjórnhæfni  Kúla+tígull+kúla  >12m Skip að fiskveiðum  2 gagnstæðar keilur  >20m í atvinnuskyni Skip sem dregur  Tígull  Þegar lengd þess sem dregið er er >200m Skip sem er dregið  Tígull  Þegar lengd þess sem dregið er er >200m

Tengt efni
 Siglingaljós
 Alþjóðareglur til að koma í veg fyrir árekstra á sjó

Flokkur:Siglingafræði
Flokkur:Merkjagjöf